Oficiālais Vēstnesis L 247 , 05/09/1998 Lpp. 0013 - 0014



Komisijas Lēmums (1998. gada 3. septembris) par kopīgiem tehniskiem noteikumiem satelītu personālo sakaru tīklu (S-PCN) mobilajām zemes stacijām (MES), tostarp S-PCN paredzētām portatīvajām zemes stacijām, kas darbojas 2,0 GHz frekvenču joslās atbilstīgi mobilajiem satelītu pakalpojumiem (MSS) (paziņots ar dokumenta numuru C(1998) 2376) (Dokuments attiecas uz EEZ) (98/534/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju gala iekārtām un zemes satelītstaciju iekārtām, tostarp to atbilstības savstarpējo atzīšanu [1], un jo īpaši tās 7. panta 2. punkta otro ievilkumu, tā kā Komisija ir noteikusi pasākumu, ar kuru identificē zemes satelītstacijas iekārtas veidu, kam vajadzīgi šie kopīgie tehniskie noteikumi, kā arī attiecīgā deklarācija par to piemērojuma jomu saskaņā ar 7. panta 2. punkta pirmo ievilkumu; tā kā jāpieņem atbilstīgi saskaņotie standarti, vai daļa no tiem, kas ievieš pamatprasības, kuras pārveidojamas par kopīgiem tehniskiem noteikumiem; tā kā Telekomunikāciju iekārtu apstiprināšanas komitejai (ACTE) ir iesniegts priekšlikums saskaņā ar 29. panta 2. punktu; tā kā kopīgie tehniskie noteikumi, kas ir jāpieņem ar šo lēmumu, ir saskaņā ar ACTE atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro zemes satelītstacijas iekārtām, uz ko attiecas 2. panta 1. punktā definētais saskaņotais standarts. 2. Ar šo lēmumu noteikti kopīgi tehniski noteikumi, kas aptver satelītu personālo sakaru tīklu (S-PCN) mobilās zemes stacijas (MES), tostarp izmantošanai ar S-PCN paredzētas portatīvās zemes stacijas, kas darbojas 2,0 GHz frekvenču joslās atbilstīgi mobilajiem satelītu pakalpojumiem (MSS). 2. pants 1. Kopīgajos tehniskajos noteikumos ietilpst saskaņotais standarts, ko sagatavojusi kompetentā standartizācijas iestāde, lai pēc iespējas ieviestu pamatprasības, kas paredzētas Direktīvas 98/13/EK 17. pantā. Atsauce uz standartu ir pielikumā. 2. Zemes satelītsakaru staciju iekārtas, uz ko attiecas šis lēmums, atbilst 1. punktā minētajam kopīgajiem tehniskajiem noteikumiem, Direktīvas 98/13/EK 5.a pantā minētajām pamatprasībām, kā arī citu piemērojamo direktīvu, jo īpaši Padomes Direktīvu 73/23/EEK [2] un 89/336/EEK [3] prasībām. 3. pants Pilnvarotās iestādes, kas izraudzītas Direktīvas 98/13/EK 10. pantā minēto procedūru īstenošanai, attiecībā uz zemes satelītstaciju iekārtām, kas minētas šā lēmuma 1. panta 1. punktā, piemēro pielikumā minēto saskaņoto standartu vai nodrošina tā piemērošanu pēc šā lēmuma stāšanās spēkā. 4. pants Šis lēmums ir adresēts dalībvalstīm. Briselē, 1998. gada 3. septembrī Komisijas vārdā — Komisijas loceklis Martin Bangemann [1] OV L 74, 12.3.1998., 1. lpp. [2] OV L 77, 26.3.1973., 29. lpp. [3] OV L 139, 23.5.1989., 19. lpp. -------------------------------------------------- PIELIKUMS Atsauce uz piemērojamo saskaņoto standartu Lēmuma 2. pantā minētais saskaņotais standarts ir šāds: satelītu personālo sakaru tīkli (S-PCN); izmantošanai S-PCN paredzētas mobilās zemes stacijas (MES), tostarp portatīvās zemes stacijas, kas darbojas 2,0 GHz frekvenču joslās atbilstīgi mobilajiem satelītu pakalpojumiem (MSS) Gala iekārtām izvirzītās pamatprasības (valodās, kas nav angļu valoda, šās sadaļas tulkojums jāraksta iekavās) ETSI Eiropas Telekomunikāciju standartu institūts ETSI sekretariāts TBR 42 — 1998. gada februāris (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš minētais saskaņotais standarts ir izstrādāts atbilstīgi pilnvarai, kas izdota saskaņā ar Direktīvas 83/189/EEK attiecīgajām procedūrām. Pilns iepriekš minētā saskaņotā standarta teksts ir atrodams pēc adreses: European Telecommunications Standards Institute 650, route des Lucioles F–06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B–1049 Brussels | vai no jebkuras citas iestādes, kas atbild par ETSI standartu pieejamību un ir norādītā sarakstā, kas atrodams tīklā Internets pēc adreses www.ispo.cec.be. [1] OV L 109, 26.4.1983., 8. lpp. --------------------------------------------------